OpenLLM-France/wikimedia huggingface dataset:
# Sant Elies de Sokolac

Sant Elies de Sokolac és una església ortodoxa sèrbia situada a Sokolac, a la República Sèrbia de Bòsnia i Hercegovina. L'edifici es troba a la llista de monuments nacionals de Bòsnia i Hercegovina. Al voltant de l'església s'impulsa la vida litúrgica i cultural de Sokolac. Hi ha un centre espiritual amb un gran saló on s'organitzen conferències. El 2015 es va restaurar una antiga casa parroquial.

## Referències

* ↑ Abazović; Elez; Karadzic, Gajevic, Dobrila; Velemir; Grujo; Branko (2010). Guia del municipi de Sokolac: els llocs d'interès de la pàtria. Sokolac: centre d'informació. ISBN 978-99955-669-0-6 .
# Raoul Caudron

Raoul Caudron (París, 7 de desembre de 1883 - Saint-Étienne, 1 de juny de 1958) fou un entrenador de futbol francès que entrenà la selecció francesa de futbol que participà en la primera edició de la Copa del Món de futbol de 1930, substituint Gaston Barreau, que no pogué viatjar per motius de feina.

## Referències

* ↑ Perfil a worldfootball.net
# Robert de Nantes

Robert de Nantes va ser nomenat Patriarca de Jerusalem el 15 de maig del 1240, després d'estar vacant el patriarcat durant gairebé any i mig, en el qual les intrigues del Papa Gregori IX van impedir el nomenament de Jacobo de Vitry, després de la mort de Gerardo de Lausana.
Va néixer a la Saintonge, i va exercir com bisbe de Nantes abans de partir a Terra Santa.
Va morir el 8 de juny del 1254, succeint-li en el càrrec Jacobo Pantaleón de Court-Palais, el futur Papa Urbà IV.
# Nepomuceno Raúl Iturria Igarzábal

Nepomuceno Raúl Iturria Igarzábal (Sarandí del Yí, 1935) és un advocat i polític uruguaià pertanyent al Partit Nacional.

## Biografia

Nascut a Sarandí del Yí, al departament de Durazno, Iturria va estudiar Dret a la Universitat de la República, a Montevideo, i va cursar estudis de postgrau en Dret Administratiu a la Universitat Complutense de Madrid.
Va ser intendent de Durazno durant els períodes 1972–1976 i 1990–1995. Entre 1993 i 1994 va ser ministre de l'Interior del govern del nacionalista Luis Alberto Lacalle i, entre 1995 i 1998, com a resultat del govern de coalició, va ser ministre de Defensa Nacional durant la presidència de Julio María Sanguinetti Coirolo, militant del Partit Colorado. Més endavant, deixaria el càrrec de ministre pel de senador de la República.
Iturria és membre del club basc local Euskal Erria. A més, va escriure un llibre titulat 1958 el año que cambió la historia.

## Referències

* ↑ Biografia de Raúl Iturria Arxivat 2014-02-22 a Wayback Machine. a patriada.com.uy (castellà)
* ↑ «Se presentó el nuevo libro de Raúl Iturria» (en castellà). Arxivat de l'original el 2011-05-14. [Consulta: 2011].

## Enllaços externs

* Article sobre Raúl Iturria Arxivat 2010-01-06 a Wayback Machine. al periòdic de Durazno «El Acontecer» (castellà)
# Ailill Aulom

Ailill Ollamh (o Oilill Olum) a la història tradicional irlandesa era fill de Mug Nuadat i era un rei de la meitat sud d'Irlanda, situat al segle iii per la genealogia irlandesa moderna. Sadb ingen Chuinn, filla de Conn de les Cent Batalles, en el seu segon matrimoni, es va casar amb Ailill. Va dividir el regne entre els seus fills Éogan Mór, Cormac Cas i Cian. Éogan va fundar la dinastia dels Eóganachta. El fill de Sadb, Lugaid Mac Con, que era el fill adoptiu d'Ailill, es va convertir en Gran Rei d'Irlanda.
El Llibre de Leinster conté poemes que se li atribueixen.
Els O'Sullivan són un dels nombres de cognoms que s'indiquen a continuació com a descendents d'Ailill Ollamh. L'An Leabhar Muimhneach (Llibre de Munster) té una extensa genealogia dels septes Eóganacht.

## Llegenda

Ailill, rei de Munster, va descobrir que l'herba dels seus camps no creixia. Sense l'herba, no hi havia ramats; sense el bestiar, la seva gent es moriria de fam. Ferchess el druida li va dir que anés a Knockainey a la nit de Samhain. Quan va arribar, Ailill es va quedar mig adormit i va tenir una visió d'Áine, la deessa de les collites abundants i de la fertilitat. Superat pel desig, la va forçar, un assalt que va acabar amb Áine mossegant-li l'orella, d'aquí el nom Aulom "d'una sola orella". Segons la llei antiga irlandesa, només una persona "sense taca" pot governar, i en mutilar-lo així, Áine el va fer incapaç de ser rei. Com a encarnació de la sobirania, pot atorgar i eliminar el poder d'un home per governar.

## Més a prop de la història

En un dels tracts supervivents més antics de la història primerenca del Deirgtine, el Proto-Eóganachta, Ailill és ell mateix anomenat druida. A més, si el seu pare Mug Nuadat va existir o no més enllà d'alguna associació familiar amb el déu Nuada, se sol creure que Ailill és una relació o descendent probable de Nia Segamain.

## Referències

* ↑ Meehan, Cary. Sacred Ireland
* ↑ Scéla Mosaulum

## Enllaços externs

* Genealogies d'Eoghanacht
* Reis ebers
# Başak

Başak significa espiga en turc i s'utilitza com a nom de dona. Persones amb el nom Başak inclouen:
* Başak Eraydın - jugadora de tennis turca
* Başak İçin Özbebek - jugadora de futbol turca
* Başak Şengül - presentadora de TV turca
# Hadejia

Hadejia (també apareix com Hadeja i Hadeija) és una ciutat haussa a l'est de l'estat de Jigawa a Nigèria, capital de l'emirat de Hadejia. La ciutat de Hadejia es troba a la carretera secundària entre Gumel i Nguru, que uneix la carretera principal a Kano i el ferrocarril a Kano i Nguru.
Hadejia és actualment el centre comercial més gran i més important de l'estat de Jigawa. La ciutat té una població a l'entorn dels 450.000 habitants dividits en tres parts derivades de les antigues Local Government Area en què va ser dividida abans de 1991 quan pertanyia a l'estat de Kano: Hadejia (el sud, incloent la ciutat vella), Malam Madori (el nord incloent els barris Shagari, Gandun Sarki i Gandun bundugoma) i Guri (la part oriental incloent la factoria d'arròs). La població només de la Hadejia Local Government Area és sensiblement menor i el 2006 era de 105.628 habitants.
La ciutat és ara un centre comercial pel cotó, el mill, la melca, el peix i l'arròs que es conrea a la vall del riu. Serveix com un punt de recollida important per als cacauets, un cultiu d'exportació. Hausses i fulanis crien vaques, cabres, gallines, ovelles i rucs. Hi ha diverses petites indústries de calç en parts disperses de la zona.

## Referències

* Enciclopèdia Britànica
# Santa Maria d'Ardèvol

Santa Maria d'Ardèvol és l'església parroquial del nucli d'Ardèvol, al municipi de Pinós (Solsonès), inclosa a l'Inventari del Patrimoni Arquitectònic de Catalunya.

## Situació

L'església està situada al bell mig del poble, enfront de la Torre. A Ardèvol s'hi pot anar per carreteres asfaltades des de Torà (11,7 km), des de Su (7,5 km) o baixant del Santuari de Pinós (3 km.).

## Descripció

Església d'una sola nau amb capelles laterals, orientada a llevant i amb la façana a ponent. Al costat de migdia hi té adossada la rectoria. L'església té un presbiteri quadrat. Totalment llis, al costat nord-est s'alça al campanar de planta quadrada, coronat per una balustrada i dues obertures a cada cara d'arc de mig punt.
La façana, oberta a la plaça i a la torre de guaita medieval del castell d'Ardèvol és un exemplar propi de l'època: frontó triangular amb un petit nínxol que guarda la imatge de Sant Isidre. La porta té la següent inscripció a la llinda: "Sit Nomen Domini Benedictum anno 1688". El temple conserva alguns elements romànics en els murs.

## Història

El lloc d'Ardèvol i concretament el castell són esmentats ja al segle xi. Cal pensar que l'església de Santa Maria devia ésser l'església castellera i també la parroquial del lloc i que per tant, un primer edifici romànic deuria ésser anul·lat al construir-ne al segle xvii l'actual església.

## Referències

* 1 2 3 «Santa Maria d'Ardèvol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 març 2015].
# Raoul Follereau

Raoul Follereau (Nevers, 17 d'agost del 1903 - París, 6 de desembre del 1977), fou un periodista i noble francès que va deixar la feina per dedicar-se a vetllar pels malalts del tercer món, especialment a les persones leproses. Gràcies al seu esforç s'han creat nombrosos hospitals d'infecciosos en aquests països.

## Referències

* ↑ «Nuestro Fundador». Arxivat de l'original el 2021-01-17. [Consulta: 10 desembre 2020].
# .gov

.gov (de l'anglès government, govern) és un domini de primer nivell genèric d'Internet que forma part del sistema de dominis d'Internet. És utilitzat pel govern federal dels Estats Units. Va ser un dels dominis de nivell superior originals, establert el gener de 1985.
Estats Units és l'únic país que té un domini de nivell superior específic per al seu govern, a part del seu domini geogràfic .us. Altres països utilitzen amb aquesta finalitat un domini de segon nivell, com per exemple, .gov.ar per a l'Argentina, .gov.cl per a Xile, .gob.es per a Espanya i gov.bo per a Bolívia. Ja que els Estats Units controla el domini de nivell superior .gov, seria impossible per a qualsevol altre país crear un domini que acabi en .gov, per exemple, .jp.gov.
Domini de primer nivell genèric :
Actuals :
Proposats :
Llista de dominis de primer nivell territorial :
# Nepot

Nepot és el nom dels següents personatges:
* Corneli Nepot, escriptor romà del segle i aC.
* Juli Nepot, penúltim emperador de l'Imperi Romà a l'Occident (474 a 475).
* Publi Metili Sabí Nepot, cònsol l'any 91.
# Agritubel (ciclisme)

L'Agritubel és un antic equip francès de ciclisme professional en ruta, patrocinat principalment per l'empresa Agritubel. Formà part dels equips continentals professionals fins al 2009, quan desaparegué.

## Història

L'equip es fundà el 2001 amb el nom "Véloce Club Loudun", però no serà fins al 2005 quan esdevingui professional. El 2006 l'equip és convidat a prendre part al Tour de França, on guanyà l'etapa entre Kanbo i Pau amb Juan Miguel Mercado. El 2008 l'equip efectua una gran temporada, en aconseguir fins a 21 victòries, entre les quals destaca el Campionat de França en ruta aconseguit per Nicolas Vogondy. El 2009 el principal patrocinador de l'equip va decidir retirar-se com a patrocinador, malgrat la victòria en la classificació per equips de l'UCI Europa Tour.

## Principals resultats
### Curses per etapes

* Tour de l'Avenir: 2006 (Moisés Dueñas)
* Volta a la Gran Bretanya: 2007 (Romain Feillu) i 2008 (Geoffroy Lequatre)

### Resultats a les grans voltes

* Tour de França
** 4 participacions (2006, 2007, 2008, 2009)
** 2 victòries d'etapa:
*** 1 el 2006: Juan Miguel Mercado
*** 1 el 2009: Brice Feillu

### Campionats nacionals

* Campionat de França en ruta: Nicolas Vogondy (2008)

## Classificacions als circuits continentals

L'equip Agritubel, en tant que equip continental professional, participà principalment en les proves de l'UCI Europa Tour. La taula presenta les classificacions de l'equip al circuit, així com el seu millor ciclista en la classificació individual.
UCI Amèrica Tour
| Temporada | Classificació per equips | Millor ciclista en la classificació individual |
| 2007 | 37è | José Alberto Martínez (315è) |
| 2008 | 42è | Nicolas Vogondy (387è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 16è | Linas Balciunas (69è) |
| 2006 | 14è | José Alberto Martínez (46è) |
| 2007 | 7è | Romain Feillu (6è) |
| 2008 | 4t | Nicolas Vogondy (20è) |
| 2009 | 1r | Romain Feillu (4t) |
UCI Oceania Tour
| Temporada | Classificació per equips | Millor ciclista en la classificació individual |
| 2007 | 23è | Juan Miguel Mercado (72è) |
A partir del 2009 es creà una classificació mundial:
| Temporada | Classificació per equips | Millor ciclista en la classificació individual |
| 2009 | 25è | Brice Feillu (117è) |

## Referències

* ↑ Classificacions de l'UCI 2008 i anys precedents, al web de l'UCI (consultat el 26 de febrer de 2012)
* ↑ Calendari mundial UCI 2009

## Enllaços externs

* Web de l'empresa Agritubel
# Batalla d'Albarrasí

La batalla d'Albarrasí va ser una batalla que tingué lloc l'estiu del 1937 durant la Guerra Civil Espanyola.

## Antecedents

El front d'Aragó va representar des de l'inici de la guerra un front secundari, però primordial de les tropes republicanes. Mentre que la ciutat de Terol, la Serra d'Albarracín i el corredor del Jiloca van ser controlats pels revoltats, la zona del Baix Aragó, les Conques Mineras Centrales (arribant fins a Pancrudo) i el Camp de Belchite va romandre sota la influència del govern fidel a la República, i es va estabilitzar en arribar els milicians republicans de Catalunya.
Les tropes franquistes d'Aragó mantenien una feble posició defensant una llarga línia de front que anava des dels Pirineus fins a Terol que continuava als Monts Universals i el naixement del Tajo, sent un objectiu interessant per les numèricament superiors tropes republicanes, especialment les assetjades Osca i Terol. Com suport a l'ofensiva republicana sobre Brunete i per obligar l'enemic a mantenir les seves posicions en aquest front, els republicans d'Aragó planegen llançar una petita ofensiva sobre Albarrasí mentre l'objectiu principal era envoltar Terol des de la rereguarda.

## Batalla

El 6 de juliol, la 42a Divisió de l'Exèrcit Popular va atacar Albarrasí, on va entrar l'endemà, i on els defensors resistien a la Catedral i a la caserna de la Guàrdia Civil, i després de set dies de setge, el Terç de Doña María de Molina i Marco de Bello i els Regulars van aixecar el setge, i la superioritat de les forces franquistes va donar pas a la ofensiva del general Miguel Ponte Manso de Zúñiga, que va arribar a ocupar bona part dels pobles de la serra que havien quedat en mans republicanes des de l'inici de la guerra, retrocedint aquests fins als pobles al límit de la província de Conca.

## Conseqüències

A principi de desembre de 1937 Franco va destinar dotze divisions entre la vall del Jalón i la línia Calatayud-Medinaceli per llançar una ofensiva sobre Guadalajara que, combinada amb una altra pel Jarama hauria d'encerclar i prendre Madrid, i per evitar-ho els republicans van atacar Terol, on van entrar el 22 de desembre, però la defensa de Domingo Rey d'Harcourt va resistir fins al 8 de gener.

## Referències

* 1 2 «De Huesca a la batalla del Ebro». Gran Enciclopedia Aragonesa. Arxivat de l'original el 2016-11-17 [Consulta: 24 novembre 2018].
* ↑ «La batalla de Teruel». Ajuntament de Terol. [Consulta: 24 novembre 2018].

## Bibliografia

* Thomas, Hugh. The Spanish Civil War (en anglès). London Eyre & Spottiswoode, 1961. ISBN 0413241009.
* Thomas, Hugh. The Spanish Civil War (en anglès). 3a edició. Simon & Schuster, 1986. ISBN 0-671-75876-4.
# Salmophasia sardinella

Salmophasia sardinella és una espècie de peix cipriniforme de la família dels ciprínids.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Regió de Callao

Callao és una regió del Perú formada al voltant de la ciutat de Callao. Es divideix en set districtes:
* Bellavista
* Callao
* Carmen de la Legua Reynoso
* La Perla
* la Punta
* Mi Perú
* Ventanilla
# Nepobaby (nepocriatura)

Una nepocriatura, nepo baby o nepotism baby en anglès, es refereix als fills de persones famoses que han tingut èxit en les mateixes carreres, o similars, als seus pares famosos. Entès d'una manera restrictivament pejorativa, es considera que aquests fills o filles només tenen èxit per la fama dels seus pares, considerat una forma de nepotisme.
El terme es va popularitzar el 2022, quan una persona anomenada Meriem Derradji va tuitejar sobre Maude Apatow, filla del director Judd Apatow i de l'actriu Leslie Mann, protagonitzant la sèrie de televisió Euphoria. Això va fer que el terme "nepo baby" fos tendència a TikTok, on els usuaris van assenyalar molts altres xiquets famosos fruit del nepotisme dels seus pares. La revista New York Magazine va publicar una llista de nadons nepo i va anomenar 2022 "l'any de la criatura nepòtica".
Als territoris de llengua catalana Eduard Farelo ha reflexionat sobre les acusacions de nepobaby amb les seves filles, les cantants Bad Gyal i Mushkaa o l'empresària Greta Farelo.

## Referències

* ↑ Andrew, Scottie. «Why everyone’s talking about ‘nepo babies’». CNN, 22-12-2022. [Consulta: 4 febrer 2023].
* ↑ Kambhampaty, Anna P. «What Is a ‘Nepotism Baby’?». The New York Times, 02-05-2022. [Consulta: 4 febrer 2023].
* ↑ Franks, Josephine. «What is a 'nepo baby', and what do celebrities have to say about being labelled one?». Sky News, 30-12-2022. [Consulta: 4 febrer 2023].
* ↑ Gorman, Alyx. «Nepo babies: what are they and why is Gen Z only just discovering them?». The Guardian, 22-12-2022. [Consulta: 4 febrer 2023].
* ↑ Jones, Nate. «How a Nepo Baby Is Born». Vulture, 19-12-2022. [Consulta: 4 febrer 2023].
* ↑ «The Year of the Nepo Baby». Vulture. [Consulta: 4 febrer 2023].
* ↑ Lowe, Lindsay. «What are ‘nepo babies’ and why is the internet talking about them?». Today, 23-12-2022. [Consulta: 4 febrer 2023].
* ↑ «Eduard Farelo: "Trobo absolutament absurd que acusin de nepotisme la meva filla"». Vilaweb, 21-02-2023. [Consulta: 22 febrer 2023].
# Aina Denti Muntané

Aina Denti Muntané (Esplugues de Llobregat, Baix Llobregat, 30 de maig de 1985) és una exjugadora de bàsquetbol catalana.
Pívot, durant la seva etapa de formació jugà en diversos equips catalans, Club Bàsquet Cornellà, Associació Esportiva Joventut Riera, Club Bàsquet Santa Rosa de Lima Horta i el Segle XXI, de la Lliga Femenina 2. La temporada 2003-04 debutà a la Lliga Femenina amb el Asociación Deportiva Corteagada gallec i posteriorment jugà amb el Club Basket Islas Canarias (2006-07), Club Bàsquet Olesa (2007-08, 2009-11) i Club Bàsquet Puig d'en Valls (2011-12). Fou internacional amb la selecció espanyola en categoria júnior i sub-20.

## Referències

* ↑ «Aina Denti Muntané». Enciclopèdia de l'esport català. Barcelona: Grup Enciclopèdia Catalana.
* ↑ «Aina Dentí renova con Extrugasa» (en gallec). La Voz de Galicia, 29-04-2004. [Consulta: 26 juliol 2023].
* ↑ Sirvent, Gustavo L. «Aina Denti: «Ojalá que en el PDV no se repita lo de Olesa»» (en castellà). Diario de Ibiza, 19-09-2011. [Consulta: 26 juliol 2023].

## Enllaços externs

* Fitxa d'Aina Denti Muntané - Competiciones FEB (castellà)
# Beaufortia leveretti

Beaufortia leveretti és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a la Xina i el Vietnam.

## Referències

* 1 2 FishBase (anglès)
* ↑ Baensch, H.A. i R. Riehl 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zheng, C.-Y. 1991. Gastromyzonidae. p. 261-286. A: J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 pp.
# Salmoral

Salmoral és un municipi de la província de Salamanca a la comunitat autònoma de Castella i Lleó. Limita al nord amb Macotera, Bóveda del Río Almar i Mancera de Abajo, a l'est amb Santiago de la Puebla, al sud amb Malpartida i a l'oest amb Cabezas de Villar i Mancera de Arriba de la província d'Àvila.

## Demografia

Evolució demogràfica :
| 1991 | 1996 | 2001 | 2004 |
| 419 | 371 | 258 | 249 |

## Enllaços externs

* Enllaç a Wikisalamanca Arxivat 2008-10-26 a Wayback Machine.
# Richard Bradley (botànic)

Richard Bradley FRS (1688 – 5 de novembre de 1732) va ser un naturalista anglès especialitzat en botànica. Va publicar nombroses obres sobre ecologia, horticultura i història natural.

## Biografia

Poc se sap sobre la infantesa de Bradley. Bradley no va tenir educació universitària. La seva publicació primera, va ser sobre les plantes suculentes, Treatise of Succulent Plants
El 1714, Bradley visità els Països Baixos i s'interessà per l'horticultura. Bradley va ser el primer professor de botànica de la Universitat de Cambridge el 1724.

## Bibliografia parcial

Bradley va ser un autor prolífic:
* 1710: Treatise of Succulent Plants
* 1716–1727: History of Succulent Plants. Second edition corrected (London, 1739)
* 1719–1720: New Improvements of Planting and Gardening
* 1721: A Philosophical Account of the Works of Nature
* 1721: The Plague at Marseilles Considered
* 1721–1723: A General Treatise of Husbandry and Gardening (appeared in fifteen issues and later collected into three volumes from 1721–1724)
* 1727: Ten Practical Discourses Concerning Earth and Water, Fire and Air, as They Relate to the Growth of Plants
* 1730: A Course of Lectures upon the Materia Medica, Ancient and Modern

## Referències

* ↑ Egerton, Frank. "A History of the Ecological Sciences, Part 20: Richard Bradley, Entrepreneurial Naturalist." Bulletin of the Ecological Society of America. (April 2006): 117–127. Print.
* ↑ Thomas, H. Hamshaw. "Richard Bradley, an Early Eighteenth Century Biologist [Abstract]." Bulletin of the British Society for the History of Science. 1.7 (May 1952): 176–178. Print.
* ↑ New Improvements of Planting and Gardening a Google Books
* ↑ A Philosophical Account of the Works of Nature a Google Books
* ↑ The Plague at Marseilles Considered a Google Books
* ↑ A General Treatise of Husbandry and Gardening a Google Books
* ↑ Ten Practical Discourses Concerning Earth and Water, Fire and Air, as They Relate to the Growth of Plants a Google Books
* ↑ A Course of Lectures upon the Materia Medica, Ancient and Modern a Google Books

## Enllaços externs

* Database Entry at the Royal Society
* Obres de o sobre Richard Bradley a Internet Archive